kardosdrur/scandi-wiki huggingface dataset:
Christian Thomsen

Lauritz Christian Marinus Thomsen (født 6. januar 1909 i Svostrup, død 16. januar 2003) var en dansk politiker (Socialdemokrat) og minister.

 Landbrugsminister i Regeringen Jens Otto Krag II fra 26. september 1964 til 2. februar 1968.
 Fiskeriminister i Regeringen Jens Otto Krag III fra 11. oktober 1971 til 5. oktober 1972.
 Fiskeriminister i Regeringen Anker Jørgensen I fra 5. oktober 1972 til 27. september 1973.

Kilde 
 HVEM-HVAD-HVOR 1965, Politikens Forlag, København 1964.
 HVEM-HVAD-HVOR 1973, Politikens Forlag, København 1972.

Landbrugsministre fra Danmark
Fiskeriministre fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Gartnere fra Danmark
Personer i Kraks Blå Bog (afdøde)
Folketingsmedlemmer i 1950'erne
Folketingsmedlemmer i 1960'erne
Folketingsmedlemmer i 1970'erne
Kommunalbestyrelsesmedlemmer fra Socialdemokraterne
Hortonomer fra Danmark
Personer i Dansk Biografisk Leksikon
Jens Risgaard Knudsen

Jens Risgaard Knudsen (14. april 1925 i Als – 29. januar 1997 i Greve) var en dansk politiker (Socialdemokraterne) og minister. I Folketinget fra 1964 til 1997.

 Fiskeriminister i Regeringen Jens Otto Krag II fra 8. oktober 1964 til 2. februar 1968.
 Minister for offentlige arbejder i Regeringen Anker Jørgensen IV fra 26. oktober 1979 til 15. oktober 1981.

Kilde 

 HVEM-HVAD-HVOR 1965, Politikens Forlag, København 1964.
 HVEM-HVAD-HVOR 1981, Politikens Forlag, København 1980.

Eksterne henvisninger 
 

Fiskeriministre fra Danmark
Transportministre fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Folketingsmedlemmer i 1960'erne
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Personer i Kraks Blå Bog (afdøde)
Naajaat

Naajaat ("Mågeungerne") er en bygd i Vestgrønland med ca. 53 indbyggere (2014) beliggende på en mindre ø af samme navn ca. 40 km nordøst for Upernavik i Avannaata Kommune. Den vigtigste indtægtskilde er fiskeri efter hellefisk.

Der er en ansat i servicehuset i Naajaat, en rengøringsmedarbejder og en pedel. Der er to hjemmehjælpere. Nukissiorfiit har en ansat, og der er privatejet natrenovation. Der er en lærer, en rengøringsmedarbejder og en pedel på skolen, der også benyttes som kirke og forsamlingshus. Der er ingen butik i Naajaat - den nærmeste butik og posthus ligger ca. 10 km mod nordvest i Innaarsuit. Havet omkring Naajaat er et stort fiskeriområde, men de lokale fiskere må sejle til Innaarsuit for at sælge deres fangst.

Referencer 

Bygder i Avannaata Kommune
Isolde (film)

Isolde er en dansk film fra 1989.
Manuskript Jytte Rex, Henrik Jul Hansen og Christian Braad Thomsen.
Instruktion Jytte Rex.
Blandt de medvirkende kan nævnes:

Pia Vieth
Claus Flygare
Bodil Lassen
Thomas Mørk
Carsten Bang
Claus Nissen
Preben Lerdorff Rye
Tove Maës
Gerda Gilboe

Se også 
Isolde

Eksterne henvisninger 
 

Spillefilm fra Danmark
Danske film fra 1989
Film instrueret af Jytte Rex
dansksprogede film
Christian (film)

Christian er en dansk film fra 1989, skrevet og instrueret af Gabriel Axel.

Medvirkende
Nikolaj Christensen
Laila Andersson
Preben Lerdorff Rye
Lars Lohmann
Søren Steen
Jens Arentzen
Ebba With
Asta Esper Andersen
Else Petersen
Holger Boland
Hans Henrik Voetmann
Lars Kaalund

Eksterne henvisninger 
 

Danske film fra 1989
Film instrueret af Gabriel Axel
Film fra Danmark (administrationskategori)
Dansksprogede film
H.C. Toft

Hans Carl Toft (7. januar 1914 i Thisted – 29. september 2001) var en dansk politiker, valgt for Det Konservative Folkeparti. Toft var indenrigsminister i regeringen Hilmar Baunsgaard fra 11. juli 1969 til 11. oktober 1971. Sønnen Hans Toft er borgmester i Gentofte Kommune.

Hans Carl Toft var søn af dyrlæge Ludvig Toft, tog realeksamen 1930, skovfogedeksamen 1936, var 1939-40 frivillig i den finske vinterkrig. Under besættelsen var han leder af modstandsbevægelsen i Sydthy. Han blev medlem af Folketinget fra 1957 til 1975, valgt i Thisted Amt. Han var gårdejer i Uglev på Thyholm, ejer af Bjørndalgård. Han ligger begravet på Gentofte Kirkegård.

Han var Kommandør af Dannebrogordenen. Desuden statsrevisor 1968-69, formand for Konservativ Ungdom i Thisted Amt 1937-38, medlem af bestyrelsen for Hjemmeværnforeningernes region I 1945-46, formand for bygge- og maskinudvalg i det thylandske Landøkonomiske Selskab 1946-62, medlem af bestyrelsen for Mejeriet Godthaab 1951-63, Thyholms Eksportforening 1957-60 og Struer Slagteri 1957-69, medlem af Landbokommissionen 1960-69, Overfredningsnævnet 1961-69, af Folketingsgruppens bestyrelse 1963-69 og fra 1971, formand 1968-69, af partiets hovedbestyrelse 1964, af Folketingets Finansudvalg 1967-68, Det Udenrigspolitiske Nævn, Nordisk Råd og repræsentantskabet for Danmarks Nationalbank 1968-69, kommunalreformkommissionen 1972.

Han er begravet på Gentofte Kirkegård.

Kilder 
 Kraks Blå Bog 1974
 

Indenrigsministre fra Danmark
Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Finlandsfrivillige fra Danmark
Folketingsmedlemmer i 1950'erne
Folketingsmedlemmer i 1960'erne
Folketingsmedlemmer i 1970'erne
Personer fra Thisted
Modstandsfolk fra Danmark
Landmænd fra Danmark
Personer i Kraks Blå Bog (afdøde)
Kommandører af Dannebrog
Statsrevisorer fra Danmark
Microsoft Windows NT 4.0

Windows NT 4.0 er et styresystem fra Microsoft, udgivet som et professionelt alternativ til Windows 95 i Windows NT-klassen.

Udgaver 
Der eksisterer 4 forskellige udgaver af Windows NT 4.0.

Workstation 
Workstation var beregnet til den almindelige medarbejder, når det ses i professionel sammenhæng. Denne version indeholder derfor ikke lige så mange netværksserver-funktioner som Server og Terminal Server. PWS (Personal Web Server) inkluderet med på CD-Rommen
Altså Beregnet til almindeligt brug. Ofte i professionelle sammenhænge.

Server 
Server er beregnet til administratorer i eks. en virksomhed. Den er også beregnet til netværks-, web- og FTP-server. Server kan køre domæner, så denne er det korrekte valg til et større netværk.

Terminal Server 
Terminal Server er det lidt specielle (men også smarte) ved Windows NT 4. Terminal Server (TS) fungerer ved at alle klienterne arbejder på denne TS. Altså fx har man et netværk med 10 klient-maskiner og én server-maskine.

Her er forklaringen:
Serveren har al data til alle klientcomputerne, liggende på sin harddisk. Klienterne starter systemet over netværket, logger på og arbejder dermed direkte på serverens disk. Dette kan bl.a. være smart til biblioteker, skoler eller andre steder hvor flere maskiner skal have samme indstillinger. Det er billigere da harddiske kan spares. Dog kan det godt køre langsomt, alt efter hastigheden på netværket. Det betyder, at brugeren logger på en klient-maskine.

Skrivebordet der vises på klient-maskinen, er i virkeligheden gemt på TS'en. Dermed kan du have 50 computere der alle deler én harddisk og én printer. Det giver mulighed for centralt, at ændre indstillingerne for alle 50 computere, uden at skulle til at arbejde med hver enkelt. Så man kan spare harddiske hvis man kører med TS

Embedded

Systemkrav

WorkStation 
Minimum:
 Processor: 486DX2-33 MHz
 RAM: 16MB
 Harddiskplads: 110MB
 Video: VGA 640*180 16 Farver
 Input: Tastatur

Anbefalet:
 Processor: 166 MHz
 RAM: 64MB
 Harddisk plads: 250MB
 Video: 800*600 256 Farver
 Input: Tastatur og Mus

Server 
Minimum:
 Samme som WS men 125 MB Harddiskplads

Anbefalet:
 Processor: 200 MHz
 RAM: 64MB
 HDD Plads: 500MB
 Video: 800*600 256 Farver
 Input: Tastatur og Mus

Referencer 
 Artiklen er med tilladelse kopiret fra Chrown.tk

NT 4.0
Saqqaq

Saqqaq "Solsiden", (tidligere stavet Sarqaq) er en bygd i Avannaata Kommune i Vestgrønland, beliggende i ca. 100 km nord for Ilulissat på sydsiden af Nuussuaq-halvøen ud mod Vaigat. Bygden havde i 2011 ca. 173 indbyggere. Den har før været en del af de nu tidligere kommuner Ilulissat Kommune og Qaasuitsup Kommune.

De vigtigste indtægtskilder er fiskeri af hellefisk og turisme.

Arkæologiske udgravninger vest for bygden har vist spor efter Saqqaq-kulturen, opkaldt efter bygden Saqqaq, hvor man vest for bygden har fundet mange arkæologiske fund.  Den eksisterende fra omkring 2500 f.Kr. til 800 f.Kr. primært i det sydlige Grønland. 

Bygden Saqqaq blev grundlagt i 1755 som Ritenbenk. (Ritenbenk blev 1781 flyttet til øen Appat 70 km nord for Ilulissat, og har været uden permanent beboelse siden 1960, men nogle bygninger benyttes nu som lejrskole)

Turisme 
Der er ca. fem timers færge sejlads fra Ilulissat, og helikopter to gange om ugen om vinteren.

Hannibal Fencker var udstedsbestyrer i Saqqaq fra 1942-1970. Sammen med sin hustru Amalie købte han den gamle Pastor Christian Rosings hus, som han flyttede fra Ilulissat til Saqqaq. Haven i Hannibal og Amalies havde mange blomster og selv subtropiske planter som dadler og citroner lykkedes det dem at få til at vokse i drivhus. Han modtog Det Kongelige Gartneri Societys sølvmedalje i 1973 for fremragende havearbejde. Huset benyttes nu til husning af turister.

Bygden er kendt fra filmene "Hvor Bjergene sejler" fra 1955, som var den den første farvefilm om Grønland og Qivitoq (Fjeldgængeren) fra 1956 med Poul Reichhardt i hovedrollen.

De ca. 200 slædehunde er om sommeren lænket i bygdens udkant. Der er muligheder for vandreture langs kysten med udsigt til isbjerge og til Saqqaqs bagland med søer, elve og den lokale gletscher. Man kan endvidere vandre ud til inuitgravene og resterne af de gamle tørvehuse.

Bygder i Avannaata Kommune
Qeqertaq

Qeqertaq "Øen" er en bygd med 108 indbyggere (2017) i Vestgrønland, beliggende ca. 90 km nord for Ilulissat på sydsiden af en ø i Tasiusaq-bugten. I 1830 var den kendt som vinterudsted, og først i cirka 1845 blev den kendt som helårsudsted.  Qeqertaq hører i dag under Avannaata Kommune men har før været en del af de tidligere kommuner Ilulissat Kommune og Qaasuitsup Kommune .

Bygdens vigtigste indtægtkilde er fiskeri efter hellefisk, hvor de indhandlede fisk bearbejdes på den lokale fiskefabrik. Skolen Iisaap Atuarfia har ca. 16 elever fra 1. til 9. klasse. Kirken fra 1992 har 80 siddepladser.

Referencer 

Bygder i Avannaata Kommune
Ilimanaq

Ilimanaq "Forventningspladsen", dansk navn: Claushavn er en grønlandsk bygd ca. 15 km syd for Ilulissat i Avannaata Kommune, og talte i 2010 84 indbyggere.. Bygden ligger i den østlige del af Diskobugten på sydsiden af udløbet af Ilulissat Isfjord, som også er på UNESCOs verdensarvliste. Herfra har man udsigt over de mange isbjerge, som flyder i Diskobugten.

Hovednæringskilderne er jagt, fiskeri og turisme. To af bygdens huse, som er tidligere jagthytter, udlejes nu til turister. Bygden har både gadelys og afmærkede stier i nærområdet. Der er også et lokalt Pilersuisoq supermarked.

Historie 
Hvalfangerne var aktive i området fra 1719 til 1732,  og de efterlod sig et spor af navne. Bag bygden Oqaatsut nord for Ilulissat var der engang en hollandsk hvalstation ved navn Rodebay hvor hollændere holdt til. (Rodebay er i nutiden en bygd)

I 1752 anlagde Niels Brønlund Bloch, Poul Egedes fætter,  mission i Claushavn. 

Efter 1880 tabte bosætningen sin betydning. Kirken fra 1908 og de gamle kolonihuse er renoveret. Ilimanaq er udgangspunkt for vandreture til Qasigiannguit og for bådture i isfjorden.

Referencer

Eksterne henvisninger 

Bygder i Avannaata Kommune
Nicéphore Niépce

Nicéphore Niépce (født 7. marts 1765, død 5. juli 1833) var en fransk fysiker og opfinder.

Han frembragte som den første varige billeder, taget med fotografiapparat. Han anvendte en tinplade dækket af en lysfølsom asfalthinde og brugte otte timer til eksponeringen.

I 1829 indgik han et samarbejde med Louis Daguerre om at forbedre fotoprocessen, men afgik ved døden, før deres resultater var slået igennem.

Eksterne henvisninger 

Fysikere fra Frankrig
Opfindere fra Frankrig
Franskmænd i 1700-tallet
Franskmænd i 1800-tallet
Pentium II

Pentium II er Intels sjette-generations mikroarkitektur (P6) og x86-kompatible microprocessor (6x86). Pentium II er baseret på Slot 1-slots og blev introduceret den 7. maj 1997. Der blev udgivet to kernemodeller af disse CPU'er. Den ældste Klamath blev produceret fra 1997 til august 1998, hvor Deschutes kom på markedet, da de var mere effektive og havde en højere systembushastighed. Klamath CPU'erne havde ingen multiplierlås, så de kunne frit overclockes uden at skulle hæve systembushastigheden.

Da Intel indså hvor let folk kunne overclocke deres CPU'er, og dermed få den mindste model til at køre ligeså hurtigt som den hurtigste model, fik de den idé at låse busmultiplieren. Det har både AMD og Intel gjort lige siden, indtil AMD udgav Athlon 64- og FX-serien uden multiplierlås.

Referencer 

X86 mikroprocessorer
Intel
Mungo Park (opdagelsesrejsende)

Mungo Park (1771–1806) var en skotsk læge og opdagelsesrejsende.

I 1795-96 rejste han gennem Gambia og Senegal i Vestafrika og kortlagde floden Nigers øvre løb. Efter at have overlevet sygdom, overfald og fængsling vendte han hjem til Storbritannien og skrev bogen Rejser i Afrika i 1797 (oversat til dansk første gang i 1801, nyoversat i 1980). Under en ny ekspedition i 1806 druknede han i Niger i forsøget på at følge den til dens udløb.

Mungo Park har givet navn til to teatre beliggende i henholdsvis Allerød nord for København og Kolding.

Noter

Eksterne henvisninger 

 
 

Læger fra Storbritannien
Opdagelsesrejsende fra Storbritannien
Personer fra Skotland
Transportministre fra Danmark

Dette er en liste over danske transportministre siden 1894. Betegnelsen har været skiftende igennem tiden og den nuværende titel transport- og bygningsminister blev indført i 2015 hvor Transport- og Bygningsministeriet blev dannet.

Lister over ministre fra Danmark
 
Transportpolitik i Danmark
Karlstad

Karlstad er en by i Sverige med 58.000 indbyggere. Den er hovedby i Karlstads kommune med omkring 82.000 indbyggere (pr. 2000). Byen er residensby for Värmlands län og stiftsby for Karlstads Stift. 

Karlstad ligger på den nordlige side af Vänern på et deltaområde, hvor Klarälven deler sig i mange grene, inden den munder ud i Vänern. 

Byen blev grundlagt i år 1584 af Karl 9.; da fandtes der kun 45 husstande. Som mange andre gamle byer har Karlstad været ramt af store brande. Den 2. juli 1865 blev næsten hele byen ødelagt. Kun 7 af 241 gårde stod tilbage; blandt de bygninger, der blev reddet, og som stadig er i byen, hører bispegården, domkirken og nogle huse i kvarteret Almen.

I 1999 fik Karlstad sit eget universitet, som byggede videre på læreruddannelsen, der startede i byen allerede i 1843. Karlstads universitet har i dag cirka 16.000 studerende og 1200 ansatte.

Karlstad-konventionen
Karlstad  var værtsby for forhandlingerne om opløsningen af unionen mellem de to lande Norge og Sverige. Den 23. september blev forhandlingerne afsluttet, og resultatet blev vedtaget af det norske Storting den 9. oktober. Den 13. oktober 1905 blev resultatet fra forhandlingerne godtaget af den svenske rigsdag. Unionsopløsningen blev endelig stadfæstet, da kong Oscar 2. 26. oktober underskrev dokumenterne, som anerkendte Norge som uafhængig stat og samme dag abdicerede som norsk konge.

Sport

Referencer
Bloktryk

Bloktryk er en trykketeknik hvor farven ligger oven på det mønster, som stemples ned på papiret eller stoffet. Det er en primitiv trykteknik, som er velegnet, hvor man ønsker at jævne kraftigt farvemættede flader.

Se også 
 Kartoffeltryk

Trykning og typografi
Lynlås

En lynlås er en anordning, der bruges til midlertidigt at samle to stofkanter. Lynlåse anvendes ofte i tøj, tasker, kufferter m.m.
Lynlåsen fungerer ved at kroge på hver side presses sammen for på den måde at holde, indtil de skubbes fra hinanden igen. På grund af den specielle lyd der skabes ved sådanne handlinger, hedder lynlåse på engelsk "zipper".

Lynlåsen blev opfundet af Gideon Sundbäck i årene fra 1906 og frem til 1914.

I 2003 rapporterede Forbes at selvom lynlåsmarkedet i 1960'erne havde været domineret af Talon Zipper (USA) og Optilon (Tyskland), så var den japanske producent YKK vokset og blevet industriens største i 1980'erne. YKK havde en markedsandel på 45% mens Optilon havde 8% og Talon Zipper havde 7%.

Referencer

Eksterne henvisninger 

Beklædning
Courtney Love

Courtney Love (født 9. juli 1964) er en amerikansk rockmusiker og skuespiller. 

I 1991 debuterede hendes eget grungeband Hole med deres første album. Mod slutningen af 1990'erne gik Hole dog hver til sit, og Courtney Love påbegyndte efter noget tid en solokarriere. I 2004 udgav hun albummet America's Sweetheart, der dog blev en kæmpe skuffelse. 

I starten af 2006 arbejdede Courtney Love intenst på sit næste soloalbum, bl.a. sammen med Billy Corgan (fra Smashing Pumpkins) og Linda Perry (fra 4 Non Blondes). Projektet blev dog ikke til noget, og i 2009 blev Hole genforenet. Gruppen indspillede et album, Nobody's Daughter, der blev udgivet i 2010, og gruppen fulgte dette op med en turné, der bl.a. bragte dem til Danmark 13. maj 2010.

Udover karrieren som musiker har Courtney Love spillet med i flere film, hvoraf de mest bemærkelsesværdige af Milos Forman-filmene Folket mod Larry Flint (1996) og Man on the Moon (1999). For sin rolle i førstenævnte var hun nomineret til en Golden Globe Award.

Courtney Love har en datter Frances Bean Cobain (f. 1992) sammen med Kurt Cobain

Love er også kendt for at have været gift med den nu afdøde Kurt Cobain (forsanger i Nirvana) og været kæreste med Billy Corgan (forsanger og guitarist i Smashing Pumpkins)

Filmografi

Eksterne henvisninger 
 

Rockmusikere fra USA
Krist Novoselic

Krist Anthony Novoselic II (født 16. maj 1965) er en amerikansk rockmusiker bedst kendt som bassist i bandet Nirvana. Udover Nirvana har Krist spillet med Sweet 75, Eyes Adrift og senest Flipper. Bortset fra hans musikkarriere har Novoselic også været politisk aktiv, og har blandt andet stiftet JAMPAC, en PAC. Siden november 2007 har han haft en ugentlig klumme om musik og politik i Seattle Weeklys website.

Referencer

Litteratur 
 Bloch-Garcia, Peter. "Kick Out the Jams". Real Change News. 2000.

Eksterne henvisninger 

 

Bassister fra USA
Vegetarer
Hydrotermfigur

En hydrotermfigur er et diagram der viser mængden af nedbør og (typisk) den gennemsnitlige temperatur for årets måneder for et givent sted på Jorden — typisk med nedbøren vist som søjler, og temperaturen som en graf eller "kurve". Sådanne diagrammer kan give et hurtigt overblik over klimaet det pågældende sted, f.eks. om det er koldt eller varmt, kontinental- eller kystklima, om der er en "regntid" på bestemte tider af året, og flere andre ting.

Litteratur 

 P.Andersen og M.Vahl: Klima- og Plantebælter; tiende udgave ved Sofus Christensen og Einar Storgaard; Gyldendal 1963 (s. 34)

Klimatologi
Norbert Wiener

Norbert Wiener (født 26. november 1894, død 18. marts 1964) var en amerikansk matematiker med et bredt forskningsfelt, men han var især aktiv inden for anvendt matematik med fokus på kommunikation, elektronik og computere. Wiener var en pioner i studiet af stokastiske processer og matematisk analyse af støj.

Wiener er grundlægger af studiet af kybernetik (engelsk cybernetics), et ord Wiener selv foreslog og anvendte i sin bog Cybernetics or Control and Communication in the Animal and the Machine (MIT Press, 1948), en bog der i sin samtid blev regnet for et af de væsentligste bidrag til den videnskabelige tænkning.

Wiener regnes for en af de tidligste væsentlige amerikanske matematikere, og han var nøgleperson i en afgørende periode i amerikansk matematik og inspiration for en hel generation af forskere som anvendte matematik inden for ingeniørvidenskaberne, kommunikation og psykologi.

Wiener ydede under 2. verdenskrig væsentlige bidrag til den militære forskning og til udvikling af våbensystemer og automatisk styring af våben og bidrog med matematiske metoder der blev væsentlige under den kolde krig. Wiener selv tog efter atombomben kraftig afstand fra videnskabens deltagelse i våbenkapløbet. 

Matematikere fra USA
Dataloger fra USA
Amerikanere i 1900-tallet
Ketchup

Ketchup er en populær sauce, der som oftest er baseret på tomater. De grundlæggende ingredienser i moderne ketchup er tomater, vineddike, sukker, husholdningssalt, allehånde, nelliker og kanel. Derudover tilsættes ofte løg, selleri og andre grøntsager.

Ketchup er ikke altid blevet lavet af tomater. Det var oprindelig et fællesnavn for sauce, typisk baseret på svampe eller fisk, tilsat forskellige krydderurter. Svampebaseret ketchup findes stadig i nogle lande, blandt andet Storbritannien. I den tidlige fremstilling af ketchup brugtes blandt andet ansjoser, østers, hummer, valnødder, bønner, agurk, tranebær, citron og vindruer.

Ketchup anvendes blandt andet som tilbehør til pølser, hotdog, kradser, spaghetti, pasta, pommes frites, burger, bøfsandwich og biksemad.

Ordets oprindelse 
Ordet ketchup kommer muligvis fra det malaysiske kēchap, en fiskesauce, der ikke indeholder tomater. Ordet kēchap betyder blot smag. Ordet kan dog også stamme fra den kantonesiske dialekt på kinesisk, hvor ke-tsiap (茄汁) ordret betyder aubergine sauce. Det kantonesiske ord for tomat er i øvrigt fan-ke (蕃茄), hvilket ordret betyder "udenlandsk aubergine". 

Ketchup var i begyndelsen af 1800-tallet en fællesnævner for alle saucer med vineddike. I løbet af århundredet blev tomatketchup dog mere populært, især i USA.

Eksterne henvisninger 

Sovse
Singrøn

Singrøn (Vinca) er en lille slægt med 7 arter, som er udbredt i Europa, Nordafrika og Mellemøsten. Det er stauder eller halvbuske med krybende vækst og helrandede, modsatte blade. Blomsterne sidder i bladhjørnerne, og de er regelmæssige og blå. Frugterne er kapsler, men de ses sjældent i Danmark. Her omtales kun de arter, der dyrkes i Danmark.

 Lille singrøn (Vinca minor)
 Stor singrøn (Vinca major)
 Asiatisk singrøn (Vinca herbacea)

Planteslægter
Ernst Albrecht von Eberstein

Ernst Albrecht von Eberstein (6. juni 1605 – 9. juni 1676) var officer af frankisk adelsslægt og deltog på dansk side i Karl Gustav-krigen, hvor han bidrog væsentligt til sejren ved slaget ved Nyborg.

Eberstein begyndte tidligt i krigshåndværket og nåede at gøre hele trediveårskrigen (1618-1648) med, idet han kæmpede på begge sider og avancerede fra page i 1620 til feltmarskal-løjtnant hos kejser Ferdinand 3. i 1648.

I 1657 antages han af Frederik 3. til med sin krigserfaring at bistå i Karl Gustav-krigen. Hans første opgave bliver at hverve to regimenter. Den 13. januar 1658 indtræder han i det nyoprettede krigskollegium, hvor det besluttes, at han skal have kommandoen på Sjælland. Isvinteren gør det muligt for Karl Gustav at krydse Storebælt. Isen forpurrer forsvarsplanerne, og Danmark indgår freden i Roskilde.

Freden holder ikke, og efter Gyldenløves død konkurrerer Eberstein og Hans Schack om styringen af den danske hær – en kamp Schack vinder i kraft af et bedre forhold til kongen. Efter kampen følte Eberstein sig tilsidesat og krænket, og der er et anspændt forhold mellem dem. Af temperament er de også meget forskellige; "den kølige, afmålte og næsten flegmatiske Schack" versus en Eberstein, som var "rastløs og impulsiv og af et noget opfarende temperament".

Ved slaget ved Nyborg den 14. november 1658 kæmper de to rivaler side om side og vinder en afgørende sejr over svenskerne, hvad der dog ikke bedrer forholdet mellem dem.

Efter krigen får Eberstein kommandoen i Holsten uden at stå under Schacks overkommando, men han er utilfreds og søger flere gange sin afsked, da kongen hverken vil opfylde hans krav om at slippe for krigskollegiets overkommando eller give ham samme rang som Schack.

I 1665 afgår han fra dansk krigstjeneste og ansættes umiddelbart efter i Sachsen som generalfeltmarskal. I 1676 dør han på sit gods Neuhaus.

Noter, kilder og henvisninger 

  (pp. 399-401).
 H. Mikkelsen, Eberstein – fra Glückstadt til Nyborg, .

Personer i Karl Gustav-krigene fra Danmark-Norge
Generaler fra Danmark
Personer i Dansk Biografisk Leksikon
Danskere i 1600-tallet
Generaler fra Sachsen
Godsejere fra Tyskland